Сталіца летніх алімпійскіх гульняў 2014 года будуецца бадай яшчэ шпарчэй, чым сталіца Расіі, і грошы там адпаведна круцяцца немалыя. Агучаныя 1 800 долараў за месяц чыстымі не здаліся нечым нерэальным. Знаёмы знаёмага (тыповы варыянт у падобных выпадках), з якім, дарэчы, па маім настаянні муж сам высвятляў акалічнасці па тэлефоне, сказаў, што фірма, на якой ён працуе — дзяржаўная: Российские железные дорогигенеральны забудоўшчык вялізнага комплексу. Зарплату, і немалую, плацяць рэгулярна, будаўнікоў зараз набіраюць, праўда, не вузкіх спецыялістаў, а шырокапрофільных, так што калі ёсць жаданне папрацаваць на будаўніцтве з нуля можна добра зарабіць. Харчаванне і пражыванне за кошт фірмы. Аформіўшыся на працу, праз некалькі дзён можна атрымаць аванс. Ён нават прапанаваў сустрэць хлопцаў на вакзале ў Адлеры і дапамагчы з уладкаваннем. 